Ingstrup Efterskole indfører chipmærkning af elever Pr. 1. april 2022 skal elever på Ingstrup Efterskole chippes! Det vil give skolen en enestående mulighed for total overvågning af eleverne. Som efterskole kan man have en udfordring i at have det fuldstændige overblik over elevernes færden. Hvor er en elev, hvis man ikke er mødt til time? Befinder eleven sig et sted, hvor man ikke bør være? Den problemstilling har vi nu fundet en løsning på ved – som den første efterskole i Danmark – at indkøbe systemet ”Track & Chase”. Systemet er kendt fra bl.a. chipmærkning af hunde og katte. Chippen indsættes i elevens højre øre med en kanyle. Det gør lidt ondt, men kræver ikke bedøvelse. Chippen er ikke umiddelbart synlig. Alle elever på skolen er nu blevet chippet, og fremover vil det være en fast procedure ved skolestart. Elevers færden overvåges Udover automatisk registreringer ind og ud af skolen, klassen, m.v. har Track & Chase-chippen en sender. Det betyder, at man via en skærm på lærerværelset kan overvåge alle elevers færden. ”Vi forventer os meget af Track & Chase. Det vil bl.a. betyde en enorm besparelse på lærer-ressourcerne, ”, fortæller forstander Mie Sloth Rasmussen, og tilføjer, at ”En chippet elev ved man nemlig altid, hvor man har”. Skal kunne give elever stød Systemet videreudvikles i øjeblikket, idet Track & Chase forventer inden for overskuelig fremtid at kunne lancere en chip, hvor igennem der kan sendes en svag strøm. Det indebærer, at eleven vil opleve et lille stød i øret. På den måde ved eleven, at han/hun er på afveje. Reagerer eleven ikke første gang, kan styrken af stødet øges. Vi skal berolige alle med, at chippen naturligvis kun dækker på skolens matrikel og i nærområdet. Der er dog mulighed for at tilkøbe en brugeradgang til systemet, så mor og far også kan få mulighed for at følge med – overalt og altid. For mere information kontakt gerne os eller leverandøren. Ingstrup Efterskole ligger mellem Løkken og Blokhus og har 140 chippede elever på linjefagene dance, fodbold, håndbold, idræt og musik. Aalborg Kommune indfører powernaps i arbejdstiden under navnet L.U.R. På Aalborg Kommunes hjemmeside kan man læse om det nye tiltag, Lærings Understøttende Restitution. På Facebooksiden kan man blandt andet læse følgende: -Pilotprojektet, som i første omgang begynder i Børn og Unge Aalborg Kommune, er et glimrende eksempel på, hvordan vi kan udnytte hinandens erfaringer på tværs, og så er det første gang i Danmark, at man systematiserer kommunal søvn. Se hele opslaget her. DAT går nye veje Flyselskabet DAT får muligvis ny ejer og en meget tydelig ny brandingstrategi. En ny ejer kommer ind og navnet går fra DAT til HAT. Derudover får flyselskabet et østrigsk præg. Det kommer til at betyde, at kabinepersonalet vil være iført Dirndls eller Lederhosen, der vil blive spillet jodl-musik og sidst men ikke mindst vil der være gratis øl i store glas. Læs mere her. Magnus Kjøller vil have Folkemøde til nyt Bornholm - ud for Skagens kyst Projektet forventes at stå færdigt i 2026. - Det er naturligvis urealistisk at bygge øen i en tro kopi, så planen er at opføre den i halv størrelse. Vi er også ved at undersøge muligheden for at opføre en firesporet hængebro fra Ny-Rønne til Frederikshavn, men det kommer nok først senere. Sådan lyder den ambitiøse plan fra Magnus Kjøller. Se hele opslaget her.

Opsummering:
Det er blevet den 1.april, og det betyder traditionen tro gak og løjer.